Ismail Haji Bakar

YBhg Tan Sri Dato' Sri Dr. Ismail Haji Bakar adalah Ketua Setiausaha Negara yang telah dilantik pada 28 Ogos 2018 lalu bagi menggantikan penyandang terdahulu, Tan Sri Dr. Ali Hamsa. Sebelum itu, beliau telah dilantik sebagai Ketua Setiausaha Perbendaharaan Malaysia untuk tempoh yang singkat, menggantikan tempat Tan Sri Dr. Irwan Serigar Abdullah yang telah tamat kontrak perkhidmatannya. Beliau juga pernah dilantik sebagai Ketua Setiausaha Kementerian Pertanian dan Industri Asas Tani Malaysia pada 18 November 2014 lalu.

Pendidikan
Beliau telah memperolehi Ijazah Sarjana Ekonomi dengan Kepujian dari Universiti Malaya pada tahun 1983. Kemudian, beliau telah menyambung pengajian ke peringkat Sarjana di Universiti off Hull, United Kingdom dan memperolehi Sarjana Pentadbiran Perniagaan pada tahun 1995. Akhirnya, beliau telah menyambung ke peringkat Doktor Falsafah di universiti yang sama dan memperolehi Ijazah Doktor Falsafah dalam Federalisme Fiskal pada tahun 2004.

Kerjaya
Sehingga 2018, beliau telah berpengalaman selama 32 tahun dalam sektor perkhidmatan awam. Beliau telah menyertai sektor perkhidmatan awam dalam bidang Perkhidmatan Tadbir dan Diplomatik pada 13 Januari 1986. Pernah dilantik sebagai Pengarah Belanjawan, Pejabat Belanjawan Negara di bawah Kementerian Kewangan Malaysia dan Penasihat Kanan, Ibu Pejabat Bank Dunia dari 2008-201. Selain daripada itu, beliau juga adalah bekas Ketua Setiausaha Kementerian Pengangkutan Malaysia dari 2014-2015.

Ketua Setiausaha Negara
Beliau telah mempertimbangkan untuk mengkaji usul Kenaikan Gaji Tahunan untuk 2018 oleh CEUPACS berdasarkan kedudukan ekonomi negara dan menyatakan akan mengambil masa satu hingga dua tahun sebelum sebarang keputusan boleh diambil.

Anugerah
 
  - Panglima Mangku Negara (PMN) - Tan Sri
 
  - Sri Sultan Ahmad Shah Pahang (SSAP) - Dato' Sri
 
  - Seri Mahkota Wilayah (SMW) - Datuk Seri
 
  - Darjah Pangkuan Seri Melaka (DPSM) - Datuk

Lihat juga
 Ketua Setiausaha Negara
 Ketua Setiausaha Perbendaharaan Malaysia

Pautan luar

Rujukan

Kelahiran 1960
Muslim Malaysia
Orang dari Johor
Alumni Universiti Malaya
Ketua Setiausaha Perbendaharaan Malaysia
Ketua Setiausaha Negara Malaysia
Penerima Panglima Mangku Negara